
1. BENDROJI INFORMACIJA

1.1. Perkančioji organizacija: Nacionalinė švietimo agentūra (toliau – PO). Adresas – K. Kalinausko g. 7, LT-03107 Vilnius.
1.2. [bookmark: _Hlk153465439]Bendra informacija apie pirkimo kontekstą: Projektas „Mokytis padedančio pasiekimų ir pažangos vertinimo stiprinimas“, Nr. 10-062-P-0001 (toliau – projektas) atitinka Lietuvos Respublikos švietimo, mokslo ir sporto ministerijos 2021–2030 m. plėtros programos pažangos priemonę 12-003-03-01-03 „Užtikrinti visiems prieinamą šiuolaikinį ugdymo turinį“. Projektas skirtas spręsti problemas, kurios detalizuotos ir aprašytos pažangos priemonėje 12-003-03-01-03 „Užtikrinti visiems prieinamą šiuolaikinį ugdymo turinį“: netolygi ugdymo kokybė ir fragmentuota jos užtikrinimo sistema turi neigiamą įtaką mokinių ugdymosi rezultatams, trūksta mokinių poreikius atliepiančio šiuolaikinio ugdymo ir jų pasiekimų bei pažangos vertinimo. Projekto veiklomis bus siekiama pažangos priemonėje nustatytų rodiklių.
  
2. PIRKIMO OBJEKTAS

2.1. Perkamas objektas – informacinio turinio mokytis padedančio pasiekimų ir pažangos vertinimo stiprinimo tema sukūrimo ir platinimo paslaugos (toliau – Paslaugos): 2 turinio rinkiniai socialiniams tinklams po 3 turinio vienetus, socialinės medijos žinučių sklaida (angl. boost), 1 (vienas) informacinis vaizdo klipas iki 90 sekundžių trukmės,  2 (dviejų) nuomonės formuotojų paslaugos, 1 (viena) žinutė mokyklų elektroniniuose dienynuose, veiklos pristatymo renginys.
2.2. Paslaugų suteikimo terminai – visos paslaugos turi būti suteiktos per 13 (trylika) mėnesių nuo sutarties įsigaliojimo dienos. Paslaugos teikiamos pagal poreikį atskirais užsakymais.
2.3. Pirkimas į dalis neskaidomas. Visos perkamos paslaugos yra tarpusavyje funkciškai ir organizaciškai susijusios bei sudaro vieną vientisą komunikacijos ir viešinimo paslaugų paketą. Turinio kūrimo, vaizdo medžiagos rengimo, informacijos sklaidos ir viešinimo veiklų rezultatai turi būti planuojami, koordinuojami ir įgyvendinami pagal vieningą komunikacijos koncepciją. Pirkimo suskaidymas į atskiras dalis didintų skirtingų paslaugų teikėjų veiksmų derinimo riziką, apsunkintų atsakomybės paskirstymą ir galėtų neigiamai paveikti numatytų rezultatų kokybę bei vientisumą. Atsižvelgiant į tai, pirkimo objekto neskaidymas yra proporcingas ir būtinas siekiant užtikrinti efektyvų sutarties vykdymą.

3. BENDRIEJI REIKALAVIMAI PASLAUGOMS

3.1 Vieną turinio rinkinį sudaro: 
3.1.1 1 (vieno) vaizdo klipo, skirto socialinei medijai (Facebook, Instagram) iki 30 s trukmės vaizdo ir garso įrašo su grafiniais elementais sukūrimas ir montavimas. Sukurto vaizdo klipo adaptacija pagal sklaidos kanalų reikalavimus ir formatus (video, reel);
3.1.2 2 (du) statiniai informaciniai turinio vienetai – jų dizainas ir adaptacija skirtingiems sklaidos kanalams (Facebook, Instagram, Linkedin) bei formoms (baneris / baneris-karuselė, stories);
3.1.3 Tekstinės informacinės žinutės šalia kiekvieno vizualinio turinio vieneto.
3.2. Vaizdo  klipai:
3.2.1. vaizdo klipo tikslas ir pagrindinė žinutė: formuoti teigiamas nuostatas dėl mokytis padedančio pasiekimų ir pažangos vertinimo;
3.2.2. vaizdo klipo formatas: iki 90 s vaizdo klipas, 
3.2.3. kuriamo vaizdo klipo preliminarios temos: kas yra formuojamasis vertinimas, gerosios / įkvepiančios / sėkmės istorijos, formuojamojo vertinimo – padedančio mokytis, švietime kasdienybė, išorinio apibendrinamojo vertinimo pokyčiai, kokia formuojamojo vertinimo  nauda mokiniui;
3.2.4. tikslinė auditorija – mokiniai, mokinių tėvai, mokytojai, švietimo srities darbuotojai;
3.2.5. vaizdo klipas bus talpinamas PO YouTube kanale. Tuo rūpinasi pati PO. 
3.3. Teikėjas privalo užtikrinti tinkamą paslaugų organizavimą, efektyvų paslaugų įgyvendinimą laiku ir, esant nenumatytiems atvejams, turės pateikti geriausius situacijų sprendimo būdus, užtikrinančius mažiausias laiko sąnaudas.
3.4. Turinio vienetai apima originalių turinio vienetų vizualinės ir tekstinės dalies parengimą ir perdavimą PO.
3.5. Tekstinis turinys turi būti originalus, parašytas taisyklinga lietuvių kalba. Patikrintas kalbos redaktorių ir suderintas su PO. 
3.6. Tekstinis turinys turi atitikti vaizdinę medžiagą.
3.7. Ne mažiau kaip 50 (penkiasdešimt) proc. vizualinio turinio turi būti originalaus, likusioms dalims galima naudoti  medžiagą iš viešai prieinamų vaizdo bankų.
3.8. Vizualinis turinys turi atitikti PO pateiktą stiliaus knygą, kuri per 2 (dvi) darbo dienas nuo sutarties pasirašymo perduodama Teikėjui sutartyje nurodytu el. paštu.
3.9. Vizualinis ir tekstinis turinys privalo atitikti Negaliai jautrios kalbos gaires bei Universalaus dizaino principus, negali būti diskriminuojančio ar gailestingo (angl. pity) tono, esant audiovizualiam turiniui, jis privalo būti su titrais.
3.10. Teikėjas,  teikdamas  paslaugas,  turi  užtikrinti,  kad  nebūtų  pažeistos  trečiųjų asmenų  autoriaus  teisės.  Teikėjas  įsipareigoja  atlyginti  visus  nuostolius  savo  lėšomis, atsiradusius dėl trečiųjų asmenų autorinių teisių pažeidimo.
3.11. Teikėjas turi užtikrinti, kad jokiais būdais nebūtų diskredituojama PO. Komunikacijoje negali būti menkinamas autoritetas, mažinamas pasitikėjimas žodinėmis ir (ar) vaizdinėmis priemonėmis, stengiantis pakenkti įvaizdžiui ir garbei.
3.12. Teikėjas turi užtikrinti, kad nebūtų pažeidžiami asmens duomenų tvarkymui keliami reikalavimai, nebūtų paskleisti duomenys, pažeidžiantys asmens garbę ir orumą, taip pat jo privatus gyvenimas, kiti teisės aktais saugomi asmens duomenys.
3.13. Asmens duomenis Teikėjas turi tvarkyti vadovaudamasis Lietuvos Respublikos teisės aktų nustatytais reikalavimais.

3.14. Turinio sklaidos paslaugos apima pagal šią sutartį sukurto ir (ar) PO patvirtinto turinio platinimą, viešinimą ir tikslinių auditorijų pasiekimą.
3.15. Teikėjas privalo užtikrinti efektyvią turinio sklaidą, siekiant pasiekti tikslines auditorijas: mokinius, mokinių tėvus, mokytojus ir švietimo srities darbuotojus.
3.16. Visa sklaida turi būti vykdoma tik su PO suderintu ir patvirtintu turiniu.
3.17. Teikėjas privalo užtikrinti, kad komunikacijos ir viešinimo veiklos būtų orientuotos į tikslinių auditorijų pasiekimą ir projekto komunikacijos tikslų įgyvendinimą.
3.18. Socialinių tinklų komunikacijos sklaida:
3.18.1. Teikėjas vykdo ne mažiau kaip 7 (septynių) turinio vienetų (statinių ir vaizdo) reklamos pirkimą (angl. boost) socialiniuose tinkluose („Facebook“, „Instagram“, „YouTube“, „LinkedIn“).
3.18.2. Vieno paryškinto turinio vieneto pasiekiamumas (angl. reach) turi būti ne mažesnis kaip 30 000 (trisdešimt tūkstančių) unikalių vartotojų skaičiuojant jo reklamą bendrai vertinant visus formatus ir platformas, kurios jis paviešintas.
3.18.3. Teikėjas parengia ir su PO suderina turinio platinimo grafiką.
3.18.4. Teikėjas užtikrina, kad komunikacija būtų vykdoma laikantis socialinių tinklų techninių reikalavimų ir gerosios praktikos.
3.18.5. Į paslaugos kainą turi būti įtrauktos visos su reklamos pirkimu (angl. boost) susijusios išlaidos
3.19.  Nuomonės formuotojų paslaugos:
3.19.1. Teikėjas parenka ne mažiau kaip 2 (du) nuomonės formuotojus ir suderina jų kandidatūras su PO;
3.19.2. Kiekvienas nuomonės formuotojas turi parengti ir paskelbti ne mažiau kaip 3 (tris) komunikacijos vienetus (pvz., įrašas, „stories“, „reels“).
3.19.3. Nuomonės formuotojų turinys turi būti suderintas su PO prieš paskelbimą.
3.19.4. Turinys negali būti įžeidžiantis, diskriminuojantis ar neatitinkantis PO komunikacijos principų.
3.19.5. Turinys, kuris pagal socialinių tinklų platformų nustatymus gali būti viešai prieinamas ilgiau nei 24 val., turi išlikti paskyrose iki projekto įgyvendinimo pabaigos.
3.19.6. Nuomonės formuotojų auditorija turi būti susijusi su švietimo, šeimos ar visuomenės informavimo tematika.
3.19.7. Nuomonės formuotojas turi būti švietimo bendruomenei žinomas asmuo, kurio vieša komunikacija neprieštarauja PO vertybėms ir negali daryti neigiamo poveikio Perkančiosios organizacijos reputacijai.
3.19.8. Nuomonės formuotojo sekėjų jo socialinio tinklo paskyroje turi būti ne mažiau kaip 10 000.
3.20. Komunikacija elektroniniuose dienynuose:
3.20.1. Teikėjas organizuoja 1 (vienos) žinutės išplatinimą mokyklų elektroniniuose dienynuose („Tamo“, „Mano dienynas“) per jų valdomą el. pašto sistemą.
3.20.2. Žinučių tekstai ir vizualinė medžiaga turi būti suderinti su PO prieš jų išsiuntimą.
3.20.3. Žinutės turi būti skirtos tikslinei auditorijai ir atitikti projekto komunikacijos tikslus.
3.21. Viešinimo renginio organizavimas:
3.21.1. Teikėjas organizuoja projekto veiklos pristatymo (viešinimo) renginį.
3.21.2. Renginio trukmė – iki 2 val., dalyvių skaičius – iki 30 asmenų.
3.21.3. Teikėjas parengia ir su PO suderina: renginio programą, darbotvarkę, scenarijų, techninius sprendimus ne vėliau nei 20 (dvidešimt) darbo dienų iki renginio pradžios ir atsako už renginio organizavimą ir įgyvendinimą (moderavimą, techninį užtikrinimą, programos įgyvendinimą), išskyrus patalpas bei dalyvių pakvietimą, kuriomis rūpinasi PO.
3.21.4. Renginys turi būti su edukacine programa.
3.21.5. Renginys turi būti organizuojamas laikotarpiu, suderintu su PO (numatomas 2026 m. IV ketv.).
3.22. Sklaidos koordinavimas ir kontrolė:
3.22.1. Teikėjas privalo suderinti visą sklaidos planą ir grafikus su PO.
3.22.2. Viešinimo datos gali būti tikslinamos, apie pakeitimus informuojant Teikėją ne vėliau kaip prieš 2 (dvi) darbo dienas. (3.22.2. punktas netaikomas renginiui ir negali paneigti specialiųjų pasiruošimo terminų.)
3.22.3. Teikėjas užtikrina, kad visi sklaidos veiksmai būtų vykdomi laiku ir pagal suderintus planus.

4. SPECIALIEJI REIKALAVIMAI PASLAUGOMS

4.1 Teikėjas po Sutarties pasirašymo turi per 5 (penkias) darbo dienas suorganizuoti susitikimą su PO, kuriame susitaria dėl teikiamų paslaugų grafiko (toliau – grafikas) ir atsakingo asmens paskyrimo, su kuriuo bus derinamos visos paslaugų teikimo procedūros.
4.2 Teikėjas per 5 (penkias) darbo dienas nuo susitikimo (ž. 4.1. punktą)  turi parengti ir pateikti derinti PO grafiką, atsižvelgdamas į projekto vykdymo eigą.
4.3 Į grafiką turi įeiti visų perkamų paslaugų atlikimo terminai.
4.4 Konkrečios paslaugos turi būti suteiktos per su PO suderintą terminą, atsižvelgiant į paslaugos pobūdį, tačiau ne vėliau kaip per 60 kalendorinių dienų nuo užsakymo pateikimo.
4.5 Laikantis patvirtinto grafiko terminų, Teikėjas turi pateikti PO 2 (du) komunikacijos koncepcijos variantus. PO pateikus pastabų / pasiūlymų, Teikėjas, į jas atsižvelgdamas, PO pasirinktą komunikacijos koncepciją turi pakoreguoti laikantis grafiko ir pateikti ją PO patvirtinti;
4.6 Vaizdo klipo gamyba:
4.6.1 Vaizdo  klipas privalo atitikti PO stiliaus knygos keliamus reikalavimus, kurie bus pateikti Teikėjui elektroniniu paštu per 2 darbo dienas nuo Sutarties įsigaliojimo;
4.6.2 Vaizdo klipo kūrimo procesas: per 2 (dvi) darbo dienas nuo vaizdo klipo koncepcijos patvirtinimo dienos pateikiamas derinti vaizdo klipo rengimo grafikas, kuriame nurodomos planuojamų filmavimų datos, trukmė, lokacija, reikalingi ištekliai, scenarijai, temos;
4.6.3 PO per 5 (penkias) darbo dienas pateikus pastabų / pasiūlymų Teikėjo pateiktam grafikui (ž. 4.6.2. punktą), Teikėjas per 2 (dvi) darbo dienas turi į jas atsižvelgti ir pateikti PO patvirtinti;
4.6.4 Kiekvieną vaizdo klipo scenarijaus variantą turi sudaryti iki 3 (trijų) A4 formato lapų, kuriuose pateikiama vaizdo klipo vizualinė idėja, aprašytas vaizdo klipo tonas, vizualinė ir tekstuose naudojama nuotaika, tikslinių grupių emocinis poveikis;
4.6.5 PO, patvirtindama komunikacijos koncepciją, išsirenka vieną iš pateiktų koncepcijos variantų, kurios idėja bei elementai vėliau turi atsispindėti visuose vaizdo klipuose ir kitoje komunikacinėje medžiagoje socialiniuose tinkluose bei naujienlaiškiuose;
4.6.6 Vaizdo klipo gamybos grafikas gali būti tikslinamas atsižvelgiant į esamą situaciją, jei dėl tam tikrų priežasčių keičiasi filmavimo laikas, pvz., pokalbyje dalyvaujantys asmenys gali filmuotis tik kitomis dienomis, nei numatyta, lokacijos užimtumas nesuderinamas su plane numatytu užimtumu);
4.6.7 Vaizdo klipas turi būti sukurtas ir sumontuotas laikantis pasitvirtinto grafiko. 
4.6.8 Scenarijų, darbų grafiką, atliktus darbus bei kitus darbo eigoje iškylančius klausimus būtina derinti su PO bei, atsižvelgus į PO pastabas, pataisyti;
4.6.9 Teikėjas kuria vaizdo klipą pagal su PO galutinai suderintą ir patvirtintą scenarijų, turi visą reikalingą įrangą, atlieka filmavimo ir (ar) grafinio dizaino darbus, atlieka įgarsinimo darbus, tinkamo apšvietimo darbus, redagavimo ir montažo darbus bei kitas su vaizdo klipų kūrimu susijusias paslaugas;
4.7 Tinkamai parengta koncepcija laikoma tokia, kuri yra orientuota į tikslinę (-es) auditoriją (-as) – vizualinis sprendimas orientuotas į atitinkamą (-as) tikslinę (-es) auditoriją (-as), pateikti argumentai, kaip jis orientuotas į tikslinės (-ių) auditorijos (-ų) poreikius, ir kaip jis pasitarnaus, siekiant kuo platesnio tikslinės (-ių) auditorijos (-ų) įsitraukimo;
4.8 Visi kuriami komunikacijos elementai, įskaitant vaizdo klipą, socialinių tinklų turinį, komunikaciją elektroniniuose dienynuose, nuomonės formuotojų paskyrose ir renginio komunikaciją, turi būti rengiami pagal vieningą komunikacijos koncepciją ir išlaikyti komunikacijos vientisumą bei nuoseklumą visuose kanaluose. Teikėjas privalo užtikrinti, kad turinio kūrimo, turinio sklaidos, nuomonės formuotojų veiklos, komunikacijos elektroniniuose dienynuose ir viešinimo renginio veiklos būtų planuojamos, koordinuojamos ir įgyvendinamos kaip viena integruota komunikacijos kampanija, siekiant vieningo komunikacinio rezultato ir tikslinių auditorijų pasiekimo.
4.9 Vaizdo klipo techniniai reikalavimai:
4.9.1 įrašų įgarsinimas lietuvių kalba bei lietuviškais subtitrais. Jei vaizdo įraše yra intarpų, kuriuose, pvz., pašnekovas kalba ne lietuvių kalba, vaizdo įraše turi būti pateiktas vertimas į lietuvių kalbą subtitrais originaliame vaizdo įraše;
4.9.2 vaizdo klipo scenarijai ir vaizdinė bei garsinė medžiaga turi nepažeisti kitų asmenų autorinių teisių;
4.9.3 vaizdo klipas turi būti sukurtas ir pagamintas vizualiai patraukliai, naudojant vaizdo, garso medžiagą, šiuolaikinius technologinius ir (ar) režisūrinius sprendimus. Vaizdo klipas turi būti reprezentatyvus ir atstovauti PO;
4.9.4 vaizdo klipo vizualiniai / garso sprendimai turi būti technologiškai ir kūrybiškai profesionalūs;
4.9.5 vaizdo klipo pateiktis turi būti prieinama (angl. accessible): laikomasi kontrastų, šriftas turi būti tinkamo dydžio, neserifinis;
4.9.6 turinys privalo atitikti Negaliai jautrios kalbos gaires bei Universalaus dizaino principus, negali būti diskriminuojančio ar gailestingo (angl. pity) tono;
4.9.7 suderinus su PO vaizdo klipe turi būti naudojamas PO, Europos sąjungos finansavimo logotipai, kitų partnerių organizacijų logotipai, projekto pavadinimas;
4.9.8 teikėjas pateikia ne mažiau kaip 2 (du) variantus įgarsinimo foninės muzikos pavyzdžius PO pasirinkti;
4.9.9 foninė muzika vaizdo klipe bei įgarsintojo balsas (jei naudojamas kitas, ne PO paskirto asmens) turi būti suderinti su PO. Foninė muzika turi būti legali ir leidžiama viešinti reklamos tikslais;
4.9.10 vaizdo montažas turi būti atliktas technine ir programine įranga, kuri kokybiškai apdorotų vaizdą (kodavimo algoritmai, apdorojimo diapazonas). Vaizdo siužeto garso takelio parametrai turi atitikti standartą 24Bit, 48 kHz ir negali būti konvertuoti iš labiau suspausto formato (MP3, WMA ir t. t.). Garsas turi būti tolygus, pašalinio triukšmo lygis neviršyti 12 decibelų. Turi būti užtikrinamas garso įrašymas, vaizdo ir garso sinchronizavimas, jei reikia – papildomi garso takeliai, rodomiems vaizdams suteikiantiems papildomų prasmių, vaizdo perėjimai tarp kadrų, 2D ir 3D grafika, vaizdo ir garso efektai;
4.9.11 vaizdo klipo formatas turi užtikrinti jų paleidimą visose pagrindinėse šiuo metu naudojamose vaizdo demonstracinėse priemonėse (telefonuose, kompiuteriuose, planšetėse, projektoriuose);
4.10 Teikėjas privalo užtikrinti, kad turinio sklaida būtų vykdoma nuosekliai, laikantis suderinto grafiko.
4.11 Teikėjas atsako už visų sklaidos kanalų veiksmų koordinavimą ir tarpusavio suderinamumą (socialiniai tinklai, nuomonės formuotojai, elektroniniai dienynai, renginys).
4.12 Teikėjas privalo operatyviai reaguoti į PO pastabas ir per ne ilgesnį kaip 2 (dviejų) darbo dienų terminą jas įgyvendinti.
4.13 Teikėjas privalo nuolat stebėti sklaidos efektyvumą ir rinkti duomenis apie: pasiektą auditoriją (reach), peržiūras, įsitraukimą (reakcijas, pasidalinimus, komentarus).
4.14 Teikėjas ne rečiau kaip kartą per mėnesį pateikia PO sklaidos ataskaitą, kurioje pateikiami pasiekti rezultatai ir trumpa jų analizė. Ataskaitose turi būti pateikiami duomenys pagal kiekvieną sklaidos kanalą atskirai.
4.15 Teikėjas kiekvieno komunikacijos etapo pabaigoje pateikia apibendrinančią ataskaitą su rekomendacijomis dėl tolimesnių veiksmų.
4.16 Jei nustatyti sklaidos rodikliai nepasiekiami, Teikėjas savo sąskaita imasi papildomų sklaidos priemonių.
4.17 Teikėjas atsako už visą nuomonės formuotojų atrankos, suderinimo ir veiklos koordinavimo procesą;
4.18 Teikėjas užtikrina, kad nuomonės formuotojų komunikacija būtų suderinta su bendru komunikacijos planu ir kitais sklaidos kanalais.
4.19 Teikėjas atsako už nuomonės formuotojų veiklos rezultatų surinkimą ir pateikimą PO.
4.20 Teikėjas privalo užtikrinti sklandų renginio organizavimą ir įgyvendinimą pagal su PO suderintą scenarijų ir atsako už visų renginio dalių koordinavimą, įskaitant programos įgyvendinimą, dalyvių srautų valdymą ir techninių sprendimų užtikrinimą. Teikėjas privalo iš anksto identifikuoti galimas rizikas ir pateikti sprendimo būdus, užtikrinančius renginio sklandumą.
4.21 Rizikų valdymas ir operatyvus reagavimas:
4.21.1 Teikėjas privalo užtikrinti nenutrūkstamą sklaidos procesą ir, esant nenumatytiems atvejams (platformų trikdžiams, nuomonės formuotojų pasikeitimui), nedelsiant imtis veiksmų.
4.21.2  Apie reikšmingus pasikeitimus Teikėjas privalo nedelsdamas informuoti PO ir pasiūlyti alternatyvius sprendimus.

5. PASLAUGŲ VYKDYMO REIKALAVIMAI

4. 
5. 
5.1. Teikėjas atsakingas už paslaugų teikimui reikalingų specialistų ir kitų išteklių pasitelkimą, įskaitant scenaristą, operatorių, montuotoją, vaizdo ir (ar) grafikos dizainerį, komunikacijos specialistą, sklaidos specialistą, renginio koordinatorių, nuomonės formuotojų veiklų koordinatorių bei kitus specialistus, reikalingus tinkamam paslaugų suteikimui. PO gali pasiūlyti vaizdo medžiagai tinkamus pašnekovus, tačiau Teikėjas turi su jais suderinti laiką ir interviu sąlygas.
5.2. Abipusiu Šalių sutarimu gali būti organizuojami susitikimai paslaugų teikimui ir darbams aptarti, tačiau visi paslaugų perdavimo ir patvirtinimo darbai vykdomi el. paštu.
5.3. Bet kokie komunikacijos koncepcijos, vaizdo klipo, turinio vienetų, sklaidos veiklų ar renginio sprendimų pakeitimai turi būti iš anksto suderinti su PO.
5.4.  PO atsako už savo pateiktos medžiagos teisingumą, o Teikėjas atsako už iš trečiųjų šalių gautos medžiagos teisėtą panaudojimą.
5.5.  Teikėjas, teikdamas paslaugas, turi užtikrinti, kad nebūtų pažeistos trečiųjų asmenų autoriaus teisės. Teikėjas įsipareigoja atlyginti visus nuostolius savo lėšomis, atsiradusius dėl trečiųjų asmenų autorinių teisių pažeidimo.
5.6. Teikėjas turi užtikrinti, kad nebūtų pažeidžiami asmens duomenų tvarkymui keliami reikalavimai, nebūtų paskleisti duomenys, pažeidžiantys asmens garbę ir orumą, taip pat jo privatus gyvenimas, kiti teisės aktais saugomi asmens duomenys. 
5.7. Asmens duomenis Teikėjas turi tvarkyti vadovaudamasis Lietuvos Respublikos teisės aktų nustatytais reikalavimais. 
5.8.  Jeigu paslaugų teikimo metu renkami ar naudojami fizinių asmenų duomenys, vaizdas ar balsas, Teikėjas privalo užtikrinti visų būtinų sutikimų ir kitų teisinių pagrindų gavimą pagal galiojančių teisės aktų reikalavimus. Prieš pradėdamas filmavimus Teikėjas turi surinkti iš vaizdo klipų dalyvių pasirašytus sutikimus dėl asmens duomenų tvarkymo. Sutikimo dėl asmens duomenų tvarkymo forma derinama su PO. Teikėjas turi informuoti vaizdo klipų dalyvius, kokiu tikslu ir kokiu pagrindu renkami asmens duomenys, kokie asmens duomenys renkami, kaip jie bus tvarkomi. Būtina dalyvius informuoti, kad vaizdo klipai bus talpinami PO YouTube kanale ir socialiniuose tinkluose Facebook, Instagram, Linkedin.

6. SUTEIKTŲ PASLAUGŲ PERDAVIMAS

1. 
2. 
3. 
4. 
5. 
6. 
6.1. Suteikęs paslaugas Teikėjas PO perduoda visus sukurtus paslaugų rezultatus, įskaitant vaizdo klipus, vizualinį ir tekstinį turinį, socialinių tinklų komunikacijos medžiagą, su viešinimo veiklomis susijusius dokumentus bei kitą vykdant sutartį sukurtą medžiagą, įrašytus į saugią (apsaugotą slaptažodžiu ar kitomis saugos priemonėmis) virtualią duomenų saugyklą, kurioje vaizdo klipas ir kiti turinio rinkinių failai būtų saugomi ir prieinami PO ne mažiau nei vieną mėnesį nuo galutinės klipo versijos perdavimo.
6.2. Paslaugų rezultatai perduodami Techninėje specifikacijoje nustatytais terminais ir pagal su Perkančiąja organizacija suderintą grafiką. Teikėjas perduoda visą sukurtą medžiagą, įskaitant darbinius failus, be papildomo mokesčio.
6.3. Kartu su vaizdo klipu ir turinio rinkiniais perduodami visi gauti dalyvių sutikimai dėl asmens duomenų tvarkymo (originalai), leidimai ir kiti dokumentai, reikalingi teisėtam sukurtos medžiagos naudojimui.
6.4. Vaizdo klipo ir turinio rinkinių perdavimas įforminamas paslaugų priėmimo - perdavimo aktu.
6.5. Pasirašius paslaugų priėmimo-perdavimo aktą visos teisės į sukurtus paslaugų rezultatus pereina PO.
6.6. Visi rezultatai ir su jais susijusios teisės, įgytos vykdant šį pirkimą, įskaitant autorines turtines ir kitas intelektinės ar pramoninės nuosavybės teises (išskyrus neturtines autorių teises), yra PO nuosavybė. Suteikiamos paslaugos yra autorių teisių objektai pagal Lietuvos Respublikos autorių teisių ir gretutinių teisių įstatymą, Teikėjas kartu su visais rezultatais visam laikui perduoda PO Lietuvos Respublikos autorių teisių ir gretutinių teisių įstatyme nurodytas išimtines autorių turtines teises į minėtus autorių teisių objektus Lietuvoje ir už jos ribų bei leidžia PO naudoti minėtus autorių teisių objektus visais Lietuvos Respublikos autorių teisių ir gretutinių teisių įstatyme nurodytais būdais. Tuo atveju, kai Teikėjas, teikdamas Paslaugas, naudojasi trečiųjų šalių sukurtais autorių teisių objektais, Teikėjas privalo užtikrinti, kad teikiant Paslaugas panaudotų trečiųjų šalių sukurtų autorių teisių objektų turtinės autorinės teisės pereina PO pačia apimtimi kaip ir Teikėjas pagal sutartį sukurto paslaugų rezultato turtinės teisės.
6.7. Atsiskaitymas su Teikėju vykdomas etapais už faktiškai ir tinkamai suteiktas paslaugas pagal sutartyje ir Teikėjo pasiūlyme nurodytus įkainius.
6.8. PO neįsipareigoja užsakyti maksimalaus Techninėje specifikacijoje nurodyto paslaugų kiekio. Konkretus paslaugų poreikis ir apimtys priklausys nuo projekto įgyvendinimo eigos bei faktinio poreikio.

